אבן עזרא על תהלים קכו


פסוק א

שיר המעלות, בשוב ה' - טעם זה השיר כטעם שיר העליון.

שיבת - על משקל שבתם וקימתם כן יאמר ישראל בשוב השם שבותם, אין אדם רואה בהקיץ הפלא הזה רק בחלום.

פסוק ב

אז, פינו - לשון יחיד, כמו: נפשינו כצפור נמלטה.
והטעם: כי כל אחד אז יאמרו אלה לאלה, או מבשרים בגוים הגדיל ה' לעשות עם אלה שהשיב שיבת ציון.

פסוק ג

הגדיל - בראותינו כך, אז נשמח.

פסוק ד

שובה - המשורר ידבר על לשון ישראל.

כאפיקים - כמים חזקים.

בנגב – לעולם חם, בעבור השמש, או לשון תרגום נגובו מיא.

פסוק ה

הזורעים - המשיל הגלות לנגב שאין שם מים, והישועה כאפיקי מים ודימה בני הגלות הזורעי.
והטעם: שומרי התורה.

פסוק ו

הלך ובכה - הטעם: היה בוכה שיפחד שיאבד הזרע.

וטעם משך – הכלי שיש בו הזרע.

וי"ו אלומותיו – שב אל הזרע וזה משל לשכר שומרי התורה וסובלי הגלות.

אבן עזרא על תהלים